ไทยพาณิชย์รื้อเป้าสินเชื่อลูกค้ารายใหญ่ในมือเพียบ
&#8220;ไทยพาณิชย์&#8221; เตรียมปรับเป้าสินเชื่อใหม่ หลังไตรมาสแรกสินเชื่อรายใหญ่เช่าซื้อโตเกินคาด
19 ส.ค. 2554

“ไทยพาณิชย์” เตรียมปรับเป้าสินเชื่อใหม่ หลังไตรมาสแรกสินเชื่อรายใหญ่เช่าซื้อโตเกินคาด 
นายวิชิต สุรพงษ์ชัย ประธานกรรมการบริหาร ธนาคารไทยพาณิชย์ กล่าวว่า ธนาคารอาจมีการปรับเป้าการเติบโตของสินเชื่อในปีนี้ให้เพิ่มสูงกว่าเป้าเดิมที่ 1012% หลังจากที่สินเชื่อในไตรมาสแรกมีการเติบโตได้ดีกว่าเป้า โดยเฉพาะในกลุ่มสินเชื่อธุรกิจขนาดใหญ่ ที่ธนาคารมีดีลปล่อยกู้ให้บริษัทในเครือซีพีและสหวิริยา 
“ตลาดสินเชื่อรายใหญ่ในปัจจุบันเปลี่ยนแปลงไปแล้ว โดยเราจะเน้นการเข้าไปเป็นที่ปรึกษาทางการเงินเพื่อหารายได้จากค่าธรรมเนียม มากกว่าจะมานั่งตัดราคากันแล้วได้กำไรเพียงนิดเดียว” นายวิชิต กล่าว
นอกจากนี้ สินเชื่อเช่าซื้อรถยนต์ยังมีการเติบโตขึ้นมาก คาดว่าในอีก 3 ไตรมาสที่เหลือสินเชื่อจะสามารถเติบโตต่อเนื่อง 
อย่างไรก็ตาม ธนาคารจะมีการประเมินผลกระทบจากเหตุการณ์แผ่นดินไหวในญี่ปุ่นและอุทกภัยในภาคใต้ ก่อนจะมีการประกาศเป้าหมายใหม่อีกครั้ง
สินเชื่อรายใหญ่ที่เติบโตขึ้นมากนั้น เป็นผลมาจากการจัดทัพใหม่ของธนาคาร โดยเรามีการดึงบุคลากรเข้ามาเพิ่มเป็นจำนวนมาก ทำให้เราได้ดีลธุรกิจสำคัญๆ ที่ไม่เคยทำมาก่อน พร้อมเพิ่มเจ้าหน้าที่บริหารความเสี่ยงเพิ่มขึ้นเป็น 255 คน หรือเพิ่มขึ้น 19%จากปีที่ผ่านมาเพื่อให้เข้ามาดูแลโดยเฉพาะในแต่ละด้าน ส่วนกรณีการเซ็นปล่อยกู้ให้บริษัททรู คอปเปอเรชั่น ในโครงการสัมปทาน 3 จีนั้นเชื่อว่าไม่มีความเสี่ยง เนื่องจากไม่ขัดต่อข้อกฎหมายและสามารถดำเนินการได้ อย่างไรก็ตามธนาคารจะพยายามหลีกเลี่ยงปัจจัยการเมืองให้มากที่สุด